ᱮᱞᱩᱨᱩ ᱨᱮᱞᱣᱮ ᱥᱴᱮᱥᱚᱱ

ᱮᱞᱩᱨᱩ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:EE) ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱮᱞᱩᱨᱩ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱦᱟᱣᱲᱟ-ᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱮᱛᱚᱢ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ (ᱢᱟᱬᱟᱝ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ) ᱨᱮᱱᱟᱜ ᱵᱤᱡᱚᱭᱣᱟᱲᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱪᱟᱪᱞᱟᱣ ᱟᱠᱟᱱᱟ ᱾

ᱱᱟᱜᱟᱢ
᱑᱘᱙᱓ ᱟᱨ ᱑᱘᱙᱖ ᱛᱟᱞᱟ ᱨᱮ, ᱵᱤᱡᱚᱭᱣᱟᱰᱟ ᱟᱨ  ᱛᱟᱞᱟ ᱨᱮ ᱤᱥᱴ ᱠᱚᱥᱴ ᱥᱴᱮᱴ ᱨᱮᱞᱣᱮ ᱨᱮᱱᱟᱜ ᱑,᱒᱘᱘ ᱠᱤᱞᱚᱢᱤᱴᱚᱨ (᱘᱐᱐ ᱢᱤᱞ) ᱦᱟᱹᱴᱤᱧ ᱫᱚ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾ ᱑᱙᱐᱑ ᱥᱟᱞ ᱨᱮ ᱢᱚᱫᱽᱨᱟᱥ ᱨᱮᱞᱣᱮ ᱫᱚ ᱤᱥᱴ ᱠᱳᱥᱴ ᱥᱴᱮᱴ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱥᱮᱦᱮᱫ (ᱣᱟᱞᱴᱮᱭᱟᱨ ᱠᱷᱚᱱ ᱵᱤᱡᱚᱭᱣᱟᱰᱟ ᱫᱷᱟᱹᱨᱤᱡ) ᱟᱯᱱᱟᱨ ᱞᱮᱫ ᱛᱟᱦᱮᱸᱫ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱑᱙᱙᱕-᱑᱙᱙᱖ ᱥᱟᱞ ᱨᱮ ᱢᱩᱥᱛᱟᱵᱟᱫᱽ-ᱜᱚᱱᱱᱟᱵᱚᱨᱚᱢ-ᱱᱩᱡᱽᱣᱤᱰ-ᱵᱷᱤᱢᱟᱰᱳᱞᱩ ᱥᱮᱠᱴᱚᱨ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱦᱩᱭ ᱞᱮᱱᱟ ᱾

ᱦᱟᱹᱴᱤᱧ
ᱟᱨᱡᱟᱣ ᱟᱨ ᱵᱟᱦᱨᱮ ᱥᱮᱱᱚᱜ ᱦᱚᱲ ᱠᱚᱣᱟᱜ ᱦᱤᱥᱟᱹᱵᱽ ᱛᱮ, ᱮᱞᱩᱨᱩ ᱫᱚ ᱵᱟᱝ-ᱩᱯᱱᱚᱜᱽᱨᱤ ᱜᱨᱮᱰ ᱓ (NSG-3) ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱵᱷᱮᱜᱟᱨ ᱟᱠᱟᱱᱟ ᱾ ᱒᱐᱑᱗-᱑᱘ ᱟᱨ ᱒᱐᱒᱒-᱒᱓ ᱞᱟᱹᱜᱤᱫ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱚ ᱨᱮᱱᱟᱜ ᱫᱚᱦᱲᱟ ᱵᱮᱱᱟᱣ ᱨᱩᱣᱟᱹᱲ ᱨᱮᱱᱟᱜ ᱫᱟᱨᱟᱭ ᱛᱮ, ᱢᱤᱫ NSG-3 ᱛᱷᱚᱠ ᱨᱮᱱᱟᱜ ᱥᱴᱮᱥᱚᱱ ᱒᱐-᱑᱐᱐ ᱠᱳᱴᱤ ᱴᱟᱠᱟ ᱛᱟᱞᱟ ᱨᱮ ᱠᱚ ᱟᱨᱡᱟᱣ ᱮᱫᱟ ᱟᱨ ᱕-᱑᱐ ᱢᱤᱞᱤᱭᱚᱱ ᱜᱟᱱ ᱯᱟᱥᱮᱱᱡᱚᱨ ᱠᱚ ᱪᱟᱞᱟᱣ ᱾

ᱵᱮᱱᱟᱣ ᱟᱨ ᱵᱮᱵᱚᱥᱛᱟ ᱠᱚ
ᱥᱴᱮᱥᱚᱱ ᱫᱚ ᱓᱑,᱗᱘᱒ ᱜᱟᱺᱴ ᱢᱤᱴᱚᱨ (᱓᱔᱒,᱑᱐᱐ ᱥᱠᱚᱭᱟᱨ ᱯᱷᱩᱴ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱑᱗ ᱜᱚᱴᱟᱝ ᱠᱟᱹᱢᱤᱭᱟᱹ ᱠᱚ ᱫᱚᱦᱚᱭᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱐᱓ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱟᱨ ᱡᱚᱛᱚ ᱴᱨᱮᱠ ᱫᱚ ᱵᱨᱚᱰ ᱜᱮᱡᱽ ᱟᱨ ᱤᱞᱮᱠᱴᱨᱤᱯᱷᱤᱞᱰ ᱛᱮᱭᱟᱨ ᱟᱠᱟᱱᱟ ᱾ ᱡᱚᱛᱚ ᱜᱮ ᱢᱤᱫ ᱞᱮᱠᱟᱱ ᱜᱮᱭᱟ ᱾ ᱥᱴᱮᱥᱚᱱ ᱨᱮ ᱥᱟᱢᱟᱝ ᱟᱨ ᱯᱟᱪᱮ ᱴᱟᱨᱢᱤᱱᱟᱞ ᱨᱮ ᱨᱤᱡᱟᱹᱵᱽ ᱠᱟᱣᱩᱱᱴᱟᱨ ᱢᱮᱱᱟᱜᱼᱟ ᱾ ᱒᱐᱑᱘ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱣᱟ ᱫᱚ 'ᱮ' ᱛᱷᱚᱠ ᱨᱮᱱᱟᱜ ᱓᱗ ᱟᱱᱟᱜ ᱡᱚᱛᱚ ᱠᱷᱚᱱ ᱯᱷᱩᱨᱪᱟᱹ ᱥᱴᱮᱥᱚᱱ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱮᱴᱤᱵᱷᱤᱢᱤ ᱛᱮᱭᱟᱨ ᱟᱠᱟᱱ ᱓᱘ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱥᱟᱴᱮᱞᱟᱭᱤᱴ ᱥᱴᱮᱥᱚᱱ ᱠᱚ
ᱮᱞᱩᱨᱩ ᱥᱚᱦᱚᱨ ᱨᱮ ᱮᱴᱟᱜ ᱯᱩᱱᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ:

 ᱥᱴᱮᱥᱚᱱ ᱧᱩᱛᱩᱢ ᱠᱚ ᱥᱴᱮᱥᱚᱱ ᱠᱳᱰ ᱨᱮᱞᱣᱮ ᱦᱟᱹᱴᱤᱧ  VAT ᱵᱤᱡᱚᱭᱣᱟᱰᱟ ᱦᱟᱹᱴᱤᱧ  PRH ᱵᱤᱡᱚᱭᱣᱟᱰᱟ ᱦᱟᱹᱴᱤᱧ  DEL ᱵᱤᱡᱚᱭᱣᱟᱰᱟ ᱦᱟᱹᱴᱤᱧ  STPT ᱵᱤᱡᱚᱭᱣᱟᱰᱟ ᱦᱟᱹᱴᱤᱧ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱮᱛᱚᱢ ᱛᱟᱞᱢᱟ ᱨᱮᱞᱣᱮ

ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱑᱘᱙᱓ ᱨᱮ ᱡᱷᱤᱡ ᱞᱮᱱ
ᱛᱷᱚᱠ:ᱯᱟᱪᱮ ᱜᱳᱫᱟᱵᱚᱨᱤ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱤᱡᱚᱭᱣᱟᱰᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱮᱞᱩᱨᱩ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ